Հետեւաբար, մայենդորֆյան հռչակագրում հակամարտությունը միջազգային նորմերին համապատասխան քաղաքական բանակցությունների միջոցով լուծելու մասին հիշատակումը, բացի վտանգներ պարունակելուց, նաեւ հայկական կողմին բանակցություններում մանեւրելու, կռվաններ գտնելու եւ կորցրած դիրքերը վերադարձնելու հնարավորություններ է տալիս։ Խոսքն առաջին հերթին ԼՂՀ-ի՝ բանակցություններում անպայմանորեն, որպես լիարժեք անդամ ներգրավվելու մասին է։ Դժվար է ասել՝ արդյոք վերոնշյալ իրողությունների հիման վրա հայկական դիվանագիտության ճնշման արդյու՞նք էր Մինսկի խմբի համանախագահների աննախադեպ երկարատեւ այցը Ստեփանակերտ։ Սակայն դա լուրջ նախադրյալ է եւ կարող է նոր հեռանկարներ բացել բանակցություններում։